# name
Una gran empresa vinícola de Vilafranca del Penedès: de Cortina y Cia a Bosch-Güell SA

# metadata.dc.description.abstract[].value
L’agost del 2023, després d’uns 37 anys, el vi va tornar a entrar a una de les naus Cortina gràcies a la posada en funcionament del viver de cellers. A inicis del 2024, l’Ajuntament de Vilafranca del Penedès ha rebut el suport de la Diputació per a instal·lar-hi la segona biblioteca, un projecte necessari per a la vila i llargament reclamat. És una bona notícia que peces clau del patrimoni vitivinícola de la nostra ciutat trobin nous usos que ajudin a mantenir-los vius i salvar-ne, si més no parcialment, els elements que en formaven part, com poden ser algunes de les tines de ciment. Tanmateix, tot i que l’Ajuntament vilafranquí insisteix a parlar de la “nau Cortina”, cal remarcar que n’hauríem de fer referència usant el plural, atès que la nau que acull actualment el viver de cellers forma conjunt amb una altra nau lateral a la reformada i que té façana també al carrer del Comerç i al carrer de Magarola, nau que actualment es troba en desús. A més, malgrat que la majoria de vilafranquins i vilafranquines les coneixem com a naus Cortina (la nau en desús encara en conserva el nom a la façana), caldria aclarir que durant bona part de la seva història l’empresa va utilitzar la raó social de Bosch-Güell, amb les seves diverses variants legals (comanditària o anònima), i de fet, el seu soci principal i impulsor, tal com veurem tot seguit, va ser el barceloní Ròmul Bosch i Alsina, un fet que ha quedat oblidat en la memòria local.

# metadata.dc.rights[].value
cc-by-nc-nd (c)  Soler-Becerro, Raimon, 2024

# metadata.dc.source[].value
Articles publicats en revistes (Història Econòmica, Institucions, Política i Economia Mundial)

# metadata.dc.title[].value
Una gran empresa vinícola de Vilafranca del Penedès: de Cortina y Cia a Bosch-Güell SA